《次韵樊伯撝见贶》
宋代·陈著

自笑我何如，叨年八十余。
户门觉老病，梅竹护穷居。
拙计信天鸟，残生减水鱼。
时将一字命，仰卧向空书。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。